Prilog 3: Anketa „Poslovno okruženje u gradu Zadru“

Strategija razvoja grada Zadra

Urednik: Šime Erlić, univ.spec.oec

On-line objava ankete: Martina Knežević, mag.oec.

Obrada rezultata: Marin Pašić, mag.ing.el.techn.inf.

ožujak, 2013.

REZULTATI ISTRAŽIVANJA

„POSLOVNO OKRUŽENJE U GRADU ZADRU“

**Razvojna agencija Zadarske županije – ZADRA d.o.o.**

Grgura Budislavića 99, 23000 Zadar

Tel: 023/492-880

Fax: 023/492-881

Web: www.zadra.hr



**Sadržaj**

[1. Uvod 4](#_Toc348101538)

[2. Informacije o poduzetniku 5](#_Toc348101539)

[3. Perspektiva poslovnog okruženja 7](#_Toc348101540)

[4. Percepcija gradske uprave 9](#_Toc348101541)

[5. Poduzetnički pogled na gospodarski razvoj grada Zadra 22](#_Toc348101542)

[6. Zaključak 24](#_Toc348101543)

[7. Popis slika 25](#_Toc348101544)

# Uvod

Grad Zadar u suradnji sa Razvojnom agencijom Zadarske županije u 2012. je započeo sa procesom izrade Strategije razvoja grada Zadra za razdoblje 2014.-2020. Strategija razvoja grada Zadra prvi je strateški dokument politike regionalnog razvoja koji objedinjuje strateške ciljeve za sve najvažnije razvojne sektore grada Zadra.

Zadra d.o.o. je za potrebe izrade Strategije razvoja grada Zadra tijekom 2012./2013. provela anketiranje na uzorku od 112 ispitanika u svrhu istraživanja ''Poslovnog okruženja u gradu Zadru'' kojim se nastojalo utvrditi kakvo je viđenje zadarskih poduzetnika o uvjetima i regulativama koje utječu na gradsko poduzetništvo, te kako bi prepoznata ograničenja, prilike i probleme u poslovnom okruženju grada Zadra istaknuli u Strategiji, te dali prijedloge za njihovo unaprjeđenje.

# Informacije o poduzetniku

1. U istraživanju su sudjelovali poduzetnici s područja grada Zadra. Najviše ispitanika, njih 41% prema funkciji koju obavljaju na poslu, identificirani su kao **vlasnici poduzeća**.

Slika 1. Ispitanici prema funkciji na poslu

2. Prema vrsti posla 25% ispitanika dolazi iz djelatnosti **prerade i proizvodnje**, zatim uslužnog sektora 25%, trgovine 11 %, građevine 11% i ostalo njih 29%.

Slika 2. Vrsta posla kojom se bavi poduzeće ispitanika

3. Od ukupnog broja ispitanika, 34% ispitanika se identificiralo kao **izvoznici**.

4. Najčešće (59%) se radi o poduzećima **s 10-50 zaposlenika**.

Slika 3. Broj ljudi zaposlenih u poduzećima ispitanika

# Perspektiva poslovnog okruženja

5. Čak **85% ispitanika planira proširiti svoje poslovanje**. Njih 42% planira proširenje na području grada. Čak **58% njih planira** **proširenje izvan grada** (od čega **37% izvan grada,** a **21% ih se planira širiti izvan države**.

6. Na budućnost svoga poslovanja u gradu Zadru **68% ispitanika gleda optimistično**, a 32% pesimistično.

**ZNANJE I RADNA SNAGA**

7. Čak 64% naših poduzetnika ima problem s pronalaženjem kvalitetne/kvalificirane radne snage.

Slika 4. Prikaz problema prilikom traženja kvalificirane radne snage

8. Većina ispitanika smatra kako njihovim zaposlenicima nedostaje znanja u području **tehničkih vještina bitnih za posao, a potom znanje o računovodstvu te marketingu i prodaji**.

**KONKURENCIJA**

9. Najveći broj ispitanika **najvećom konkurencijom smatraju ostala poduzeća u gradu**, zatim **poduzeća iz drugih jadranskih gradova**, a najmanjom strana poduzeća (izvan RH).

**POSLOVNA UDRUŽENJA**

10. 76% ispitanika smatra da poslovna udruženja mogu pomoći u razvoju njihova posla.

11. S druge strane više od polovice ispitanika nije znalo **nabrojati niti jedno poslovno udruženje** koje djeluje u gradu Zadru. Od prepoznatih udruženja najčešće prepoznata poslovna udruženja su UOZ, HOK, HGK, zatim razna poljoprivredna udruženja u zadruge, a rjeđe su navedene specifične grupacije važne za određenu branšu.

**INVESTICIJE (novi poduzetnički pothvat)**

12. Kad bi bili u mogućnosti, naši ispitanici investirali bi najvećim djelom u:

* Proizvodnju (20%) i to:
  + prehrambena industrija (temeljena na autohtonosti i ekologiji, poljoprivrednom potencijalu i ribarstvu)
  + metaloprerađivačka (visoke tehnologije)
  + proizvodnja temeljena na znanju, inovacijama
* Turizam i ugostiteljstvo (15%)
* Proizvodnja električne energije (obnovljivi izvori) (7%)
* IT, web (3%)
* Ostalo: Skladištenje, logistika, nekretnine, idr. (15%)
* Ne bi ulagali (20%)

**OGRANIČENJA**

13. Pet najvažnijih faktora koji poduzetnike ograničavaju u širenju poslovanja su:

* Nedostupna financijska sredstva (visoke cijene kredita te preniski poticaji, teško do kredita, bankarski uvjeti koji nisu naklonjeni poduzetniku)
* Administracija, zakonska regulativa (kompliciranost i sporost kod ishođenja dokumentacije, imovinsko pravni odnosi, slaba obrazovanost i motiviranost lokalne samouprave, )
* Visoka davanja državi i previsoki osnovni troškovi poslovanja (porezi, parafiskalni nameti, trošak radne snage, visoki troškovi dozvola i zadovoljavanja uvjeta poslovanja, visoki troškovi poslovanja (cijene energenata)
* Loše poduzetničko okruženje (ekonomska kriza, gašenje nekih važnih industrija (brodogradnja, prerađivačke kompanije), gašenje obrta, visoki uvoz, ne razumjevanje za poduzetničke probleme, nestabilni uvjeti, nelikvidnost, te niska platežna moć građana
* Nelojalna konkurencija i korupcija (rad na crno koji je potaknut lošim mjerama države)

# Percepcija gradske uprave

14. Prema ovom ispitivanju ispitanici prosječno godišnje na obavljanje poslova povezanih sa zahtjevima javne administracije utroše **71,78 dana**. Više od **50% ih smatra da troše previše vremena na isto**.

15. Za ishođenje svih potrebnih dozvola i odobrenja koja omogućavaju obavljanje posla, ispitanicima je, u prosjeku, potrebno malo više od 2 mjeseca, odnosno 67 dana. Najmanje vremena za ishođenje dozvola potrebno je poduzećima iz uslužnog sektora (turizam, ugostiteljstvo itd.) i potrebno vrijeme iznosi 30,5 dana odnosno točno mjesec dana. Poduzećima iz sektora građevine treba oko 44 dana dok je trgovcima potrebno tek 2 dana više za dobivanje svih potrebnih dozvola. Zaposlenici ostalih sektora davali su vrlo raznolike odgovore, u ovisnosti o vrsti posla kojim se bave. Njihov prosjek iznosi 107,5 dana odnosno potrebno im je oko 3ipo mjeseca godišnje za ishođenje svih potrebnih dozvola koje im omogućavaju obavljanje posla.

Gotovo **50% ispitanika** **smatra da je to previše vremena** te da bi proces ishođenja dozvola trebao trajati kraće.

16. Temeljem dosadašnjeg iskustva o praksi lokalne samouprave (rangirajući od „bez utjecaja“ do „visokog utjecaja“ ):

16.1. Oko 67% ispitanika smatra da prečesto mijenjanje pravila i zakona ima visok ili značajan utjecaj na njihov posao.

16.2. Oko 70% ispitanika smatra da previše vremena, utrošenog na bavljenje javnom administracijom, ima visok ili značajan utjecaj na njihov posao.

16.3. 37% ispitanika smatra da komplicirana pravila i nemogućnost njihovog ispunjavanja ostavljaju visok utjecaj na njihov posao. Samo 6% ispitanih smatra da komplicirana pravila i nemogućnost njihovog ispoštovanja nema utjacaja na njihov posao.

16.4. Zbog nepredvidivih uvjeta koji ovise o službeniku, utjecaj na njihov posao je visok ili značajan, kaže 70% ispitanika.

16.5. Nedostatak jasnih regulativa u pojedinim područjima, ostavlja visok utjecaj na 38% ispitanika odnosno značajan utjecaj na 34% ispitanika.

16.6. Trenutačno previsoki troškovi imaju visoki utjecaj na 52% ispitanika.

16.7. Korištenje gradskih ovlasti u reguliranju nelojalne konkurencije kod 30% ispitanika ima visoki utjecaj na posao, dok za 11% ispitanika nema nikakvog utjecaja.

16.8 Neregulirana konkurencija sa sivog tržišta, trenutno ima visoki ili značajan utjecaj na posao 65% ispitanika.

16.9. 60% ispitanika kaže da korupcija i neregulirane prakse trenutno imaju visok ili značajan utjecaj na njihov posao.

Slika 5. Prikaz značajnog ili visokog utjecaja određenih praksi na poslovanje, izraženo u postocima

17. Ispitanici smatraju kako sljedeće mjere gradska uprava može poduzeti kako bi olakšali razvoj njihovog poslovanja:

* Ukinuti ili sniziti razne namete te sniziti cijenu najma (smanjenje naknada za korištenje javnih površina, poreza na tvrtku, spomeničke rente )
* Regulirati inspekcijski nadzor i rad na crno
* Modernizirati javni servis te ubrzati administraciju (omogućiti veću dostupnost javnih podataka i mogućnost rješavanja dokumentacije putem Interneta, ubrzati izdavanje zahtjeva)
* Jačati savjetodavnu ulogu, te uklanjati prepreke poduzetnicima „u hodu“
* Poboljšati komunikaciju i suradnju sa drugim javnim službama, uredima sudovima, idr.
* Osmisliti i povećati sustav potpora poduzetnicima, olakšati pristup financijskim sredstvima i posebno podupirati proizvodnju (direktne potpore ili oslobođenje davanja, idr.)
* Graditi infrastrukturu (voda, kanalizacija, idr.), posebno poslovnu (zona Crno)
* Pomoći pri razvoju kadrova za poduzetnike
* Jasno definirati DUGOROČNU gospodarsku strategiju razvoja Zadra i Zadarske županije, te se držati iste

18. Od ponuđenih mjera ispitanici smatraju da je najvažnije da gradska uprava **unaprijedi poslovnu infrastrukturu, zatim da unaprijedi administraciju i reformira lokalni porezni sustav. Tek nakon toga prema važnosti mjere da pruži edukacije i stručni pristup i na kraju pruži informacije o mogućnostima razvoja poduzetništva.**

19. Ispitanici smatraju da **s obzirom na ograničenost sredstava** projektno područje u koje Grad treba prioritetno usmjeriti svoje napore u sljedećih 5 godina je **razvoj poslovne infrastrukture** (npr. Luka Gaženica, poslovna zona Crno..). Odmah iza toga po važnosti smatraju ulaganja u **obrazovno-razvojnu infrastrukturu** (npr. sveučilišni kampus), zatim ulaganja u zdravstvenu i socijalnu infrastrukturu, zatim slijede ulaganja u Kulturno/ konferencijski/ izložbeni prostor i turističke atrakcije (npr. Centar za baštinu, idr.) i tek na zadnjem mjestu je ulaganje u Športsko rekreacijska i društvena infrastruktura (npr. stadion, infrastruktura za jedriličare, dvorane, igrališta, parkovi, itd.).

Ispitanici su označili sljedećim ocjenama (1-najviše, 5-najmanje):

19.1. 57% ispitanika smatra da je od iznimne važnosti (ocjena 1) usmjeriti napore u razvoj poslovne infrastrukture (npr. Luka Gaženica, poslovna zona Crno..)

19.2. Najveći dio ispitanika (njih 38%) dalo je ocjenu 2 za napore koje bi Grad trebao uložiti u Obrazovno-razvojnu infrastrukturu (npr. ulaganje u Sveučilište).

19.3. Usmjeravanje napora u izgradnju i razvoj Športsko rekreacijske i društvene infrastrukture (npr. stadion, dvorana, igralište, park…) ispitanici su uglavnom ocijenili sa ocjenom 5 tj. smatraju da bi to trenutno trebalo biti na zadnjem mjestu prioriteta Grada.

19.4. Najveći dio ispitanika (njih 35%) dalo je ocjenu 4 za napore koje bi Grad trebao uložiti u Kulturno/konferencijski/izložbeni prostor i turističke atrakcije (npr. Centar za baštinu).

19.5. Ocjenom 3 ispitanici su označili potrebu usmjeravanja napora u zdravstvenu i socijalnu infrastrukturu (npr. Bolnica, dom za starije, vrtić…)

Slika 6. Prioriteti u sljedećih 5 godina

S grafa je vidljivo da je, s obzirom na ograničenost sredstava, trenutno najpotrebnije usmjeriti svoje napore u poslovnu infrastrukuturu, tijekom sljedećih 5 godina. Ispitanici smatraju da je najmanje napora potrebno ulagati u razvoj Športsko-rekreacijske i društvene infrastrukture u sljedećih 5 godina.

20. Rangirajući faktore prema važnosti koji utječu na rast poslovanja, ispitanici su dali sljedeće odgovore:

*INFRASTRUKTURA:*

20.1. Infrastruktura (**Ceste**) – 69% ispitanih smatra da cestovna infrastruktura ima visok ili značajan utjecaj na njihovo poslovanje

20.2. Infrastruktura (Željeznica) – Čak 58% ispitanika smatra da željeznica nema nikakvog utjecaja na njihovo poslovanje.

20.3. Infrastruktura (Zračni promet) – iz odgovora je vidljivo da za posao nekih ispitanika (njih 20%) zračni promet nema nikakvog utjecaja na posao, dok kod nekih ima jako visok utjecaj (njih 28%).

20.4. Infrastruktura (Luke/usluge) – Ovdje je također prisutna podjednaka raspodjela odgovora. Dok za neke ispitanike lučka infrastruktura nema nikakvog utjecaja na njihov posao, za neke ima umjeren ili čak visok utjecaj.

20.5. Infrastruktura (Poslovni prostori/zemljište) – Ovdje je većina ispitanika odgovorila da navedena infrastruktura ima značajan (27%) ili visok utjecaj (39%).

Na sljedećoj slici prikazani su rezultati utjecaja infrastrukture na rast poslovanja poduzetnika. Postoci označavaju samo odgovore koji su odnose na visok ili značajan utjecaj.

Slika 7. Postotni prikaz visokog ili značajnog utjecaja infrastrukture na rast poslovanja

*JAVNE USLUGE*

20.6. Javne usluge (Porezna uprava) – Porezna uprava na posao 64% ispitanih ima značajan ili visok utjecaj

20.7. Javne usluge (Izdavanje dozvola) – Na 49% izdavanje dozvola ima visok utjecaj na njihovu djelatnost

20.8. Javne usluge (Opskrba električnom energijom) – Ima visok utjecaj na 46% ispitanika

20.9. Javne usluge (Vodoopskrba) – Također ima veliki utjecaj na posao ispitanika. Njih 65% je odgovorilo da dostupnost priljučka ima visok ili značaja utjecaj na njihovo poslovanje.

20.9. Javne usluge (Odlaganje otpada) – Najveći broj ispitanika odgovorio je da odlaganje otpada ima srednji utjecaj na njihov posao.

20.10. Javne usluge (Telekomunikacijska dostupnost) – Čak 83% ispitanika smatra da telekomunikacijska dostupnost ima značajan ili visok utjecaj na njihovu djelatnost.

20.11. Javne usluge (Policijska zaštita) – Na posao 30% ispitanih , ova stavka ima srednji utjecaj

20.12. Javne usluge (Vatrogasna zaštita) – 56% anketiranih odgovorilo je da vatrogasna zaštita ima nizak ili srednji utjecaj na njihov posao

20.13. Javne usluge (Prostorno planiranje) – Najveći postotak ispitanika (njih 32%) izjasnio se da prostorno planiranje ima značajn utjecaj na njihov posao.

Slika 8. Postotni prikaz visokog ili značajnog utjecaja javnih usluga na rast poslovanja

*KVALITETA* *ŽIVOTA*

20.14. Kvaliteta života (Porezne stope) – 47% anketiranih izjavilo je da porezne stope imaju visok utjecaj na njihov posao

20.15. Kvaliteta života (Zdravstvena zaštita i bolnice) – ovaj faktor na 33% ispitanika ima visok odnosno na 25% značajan utjecaj.

20.16. Kvaliteta života (Obrazovni sustav) – Na posao 75% ispitanika, ovaj faktor ima visok ili značajan utjecaj

20.17. Kvaliteta života (Hotelski kapaciteti) – Najveći broj ispitanika odgovorio je da hotelski kapaciteti imaju umjeren utjecaj na rast/pad njihovog poslovanja

20.18. Kvaliteta života (Konferencijski kapaciteti) – Ovaj faktor također ima umjeren utjecaj na posao ispitanika

20.19. Kvaliteta života (Telekomunikacijski troškovi-tel,mob,Internet) – Samo 4% ispitanih je odgovorilo da telekomunikacijski troškovi nemaju utjecaj na njhovo poslovanja, ili je utjecaj nizak.

20.20. Kvaliteta života (Kriminal) – Na ovo pitanje je podjednaka raspodjela odgovora, dok za neke ispitanike stopa kriminala nema utjecaja na poslovanje, za druge je taj utjecaj visok.

20.21. Kvaliteta života (Režijski trošak) – Na gotovo sve ispitanike, režijski troškovi imaju značajan ili visok utjecaj

20.22. Kvaliteta života (Mogućnosti za rekreaciju) – Najveći broj ispitanih (njih 34%) odgovorio je da da mogućnosti za rekreaciju imaju nizak utjecaj na njihov posao

Slika 9. Postotni prikaz visokog ili značajnog utjecaja kvalitete života na rast poslovanja

*OSTALO*

20.23. Ostalo (Nedostatak kvalificiranog osoblja) – 61% ispitanika odgovorilo je da nedostatak kvalificiranog osobolja ima značajan ili visok utjecaj na njihovo poslovanje

20.24. Ostalo (Carina i trgovinski propisi) – Na ovo pitanje je podjednaka raspodjela odgovora.

20.25. Ostalo (Korupcija) – Ovaj faktor ima visok utjecaj na poslovanje 35% ispitanika

20.26. Ostalo (Pristup i trošak financijskih sredstava) – Na posao 73% ispitanih ovaj faktor ima visok ili značajan utjecaj

20.27. Ostalo (Pristup djelotvornim poduzetničkim potporama) – Samo 10% ljudi odgovorilo je da ovaj faktor ima nizak utjecaj ili nema utjecaja na njihovo poslovanje

Slika 10. Postotni prikaz visokog ili značajnog utjecaja ostalih faktora na rast poslovanja

21. Ocjenjujući od 1 (nedovoljno) do 5 (odlično) podršku malom i srednjem poduzetništvu u Zadru, ispitanici su dali sljedeće odgovore:

21.1. Poslovne udruge – 53% odgovorilo je da da je podrška poslovnih udruga nedovoljna

21.2. Strukovna udruženja, komore – 45% ispitanika smatra da je nedovoljna podrška ovih udruženja

21.3. Gradska uprava – Čak 54% ispitanih nije zadovoljno podrškom Gradske uprave u njihovom poslovanju te su njihovu podršku ocjenili nedovoljnom ocjenom

21.4. Centralna država (Ministarstva) – Podrška Ministarstava je nedovoljna (46%) odnosno dovoljna (28%), smatra ukupno 74% ispitanika

21.5. Konzultanti – 78% ispitanih podršku konzultanata je ocjenilo sa nedovoljnom odnosno dovoljnom ocjenom.

21.6. Lokalna razvojna agencija – Podršku lokalne razvojne agencije, 31% anketiranih ocjenilo je ocjenom nedovoljan a 7% sa ocjenom odličan.

21.7. Internacionalne organizacije (npr. UNDP) – 49% ih je odgovorilo da da je podrška ovih organizacija nedovoljna.

21.8. Civilne udruge – Čak 85% ispitanika odgovorilo je da je podrška civilnih udruga nedovljna ili samo dovoljna.

Prosječne ocjene koje su institucije dobile prikazane su na sljedećoj slici.

Slika 11. Rezultati ispitivanja podrške malom i srednjem poduzetništvu u Zadru (1-nedovoljno, 5-odlično)

22. Unutar ankete, ispitanici su ocjenjivali i vlastiti odnos sa sljedećim tijelima/odjelima:

22.1. Gradski odjeli – Samo 13% ispitanika je ocjenilo njihov odnos sa gradskim odjelima ocjenom vrlo dobar ili odličan.

22.2. Gradsko vijeće – 44% ispitanih smatra da je njihov odnos sa Gradskim vijećem nedovoljan.

22.3. Gradske financije – Ispitanici su njihov odnos sa gradskim financijama ocjenili pretežno nedovoljnom ocjenom (njih 68% dalo je ocjenu nedovoljan).

22.4. Uredi državne uprave/ispostave ministarstva – 33% ispitanika smatra da je njihov odnos sa uredima državne uprave/ispostavama ministarstva nedovoljan a 30% ispitanika smatra da je odnos dovoljan.

22.5. Turistička zajednica Grada – 49% ispitanih, odnos sa turističkom zajednicom, ocjenilo je nedovoljnom ocjenom.

22.6. Turistička zajednica županije – Samo 17% ispitanika ocjenjuje svoj odnos sa turističkom zajednicom županije vrlo dobrim ili odličnim.

22.7. Županija – 38% ispitanih odnos sa županijom ocjenilo je ocjenom nedovoljan a 25% svoj odnos sa županijom ocjenjuje dobrim.

22.8. Porezna uprava - 27% ispitanih odnos sa županijom ocjenilo je ocjenom nedovoljan a 25% svoj odnos sa županijom ocjenjuje dobrim.

Slika 12. Rezultati ocjenjivanja odnosa MSP-a sa sljedećim tijelima/odjelima

23. 40% anketiranih ne zna koja je od navedenih grupa najaktivnija u promoviranju i poticanju gospodarskog razvoja u Zadru, 15% svoj glas dalo je Lokalnoj razvojnoj agenciji, 17% smatra da je to Gospodarska/obrtnička komora odnosno udruženje obrtnika, a po 6% anketiranih svoj glas dalo je Gradskoj upravi i Klasterima. Ostatak anketiranih smatra da nijedna od navedenih grupa nije najaktivnija u promoviranju i poticanju gospodarskog razvoja u Zadru.

Slika 13. Aktivnosti navedenih grupa u promoviranju i poticanju gospodarskog razvoja u gradu Zadru

24. 29% anketiranih smatra da su Ured gradonačelnika/zamjenici gradonačelnika/pročelnici odgovorni za provođenje aktivnosti gradskog razvoja u gradu Zadra.

Slika 14. Opis situacije u svezi s organizacijom i izvršenjem gospodarskog razvoja u gradu Zadru

# Poduzetnički pogled na gospodarski razvoj grada Zadra

25. Najveći broj ispitanika, **smatra da su turizam i ugostiteljstvo, trgovina i ribarstvo** 3 najbrže rastuća sektora/industrije u Zadru.

26. Prema mišljenju ispitanika, 3 sektora/industrije koja najviše opadaju u Zadru su: **građevina, prerađivačka (prehrambena) industrija te malo obrtništvo**.

27. Tri najatraktivnija poduzetnička faktora za one koji žele investirati u Zadar, prema odgovorima ispitanika, su: **položaj, prometna povezanost i infrastruktura te klimatski uvjeti**.

28. Tri najviše ograničavajuća poduzetnička faktora za one koji žele investirati u Zadar su: **troma administracija, nedostatak znanja i obrazovane radne snage i negativno poslovno okruženje (visoki porezi i troškovi poslovanja, učestale promjene zakona, nedostupna financijska sredstva idr.)**, smatraju ispitanici.

29. Čak 70% ispitanih smatra da se **poduzetničko okruženje u zadnje 3 godine pogoršalo.**

30. Na pitanje „Koje tri stvari vi možete napraviti kako bi doprinijeli gospodarskom razvoju Zadra“, ispitanici su uglavnom odgovorili: **povećanje broja zaposlenih, educiranje i rad na vlastitom razvoju te opstati na tržištu**.

31. Da je gospodarski razvoj Zadra u posljednih 5 godina u umjerenom ili značajnom padu, misli 66% anketiranih.

Slika 15. Percepcija rasta Zadra u posljednjih 5 godina

32. Manji broj ispitanika (njih 21%) misli da Zadar ima službenu gospodarsku razvojnu strategiju/plan a 79% misli da ona ne postoji.

Slika 16. Percepcija – Ima li Zadar službenu gospodarsku razvojnu strategiju

# Zaključak

Rezultati analize poduzetničkog okruženja u gradu Zadru sugeriraju kako se poduzetnici kao i u ostatku RH suočavaju sa teškim uvjetima poslovanja, te kako su učinci gospodarske krize značajno pogoršali poslovnu klimu u gradu Zadru. Ipak, 68% ispitanika na budućnost svoga poslovanja u gradu Zadru gleda optimistično. To je potencijal na kojemu treba raditi kako bi se poslovno okruženje u gradu Zadru podiglo na viši nivo. Gradska uprava zajedno sa raznim institucijama s područja grada, kao i državna razina na čelu s resornim Ministarstvima i vladom moraju raditi na stvaranju povoljnijeg poslovnog okruženja.

Rezultati ovog istraživanja, poslužiti će kod predlaganja razvojnih mjera strategije razvoja grada Zadra, kojoj je jedan od primarnih fokusa razvoja, upravo gospodarski razvoj i razvoj poduzetništva grada Zadra. O privlačnosti poslovnog okruženja u velikoj mjeri će ovisiti i daljnji ukupni razvoj Zadra, te je stoga ovo istraživanje i Strategija razvoja grada polazna točka u izgradnji konkurentnijeg poslovnog okruženja Zadra.

# Popis slika

Slika 1. Ispitanici prema funkciji na poslu

Slika 2. Vrsta posla kojom se bavi poduzeće ispitanika

Slika 3. Broj ljudi zaposlenih u poduzećima ispitanika

Slika 4. Prikaz problema prilikom traženja kvalificirane radne snage

Slika 5. Prikaz značajnog ili visokog utjecaja određenih praksi na poslovanje, izraženo u postocima

Slika 6. Prioriteti u sljedećih 5 godina

Slika 7. Postotni prikaz visokog ili značajnog utjecaja infrastrukture na rast poslovanja

Slika 8. Postotni prikaz visokog ili značajnog utjecaja javnih usluga na rast poslovanja

Slika 9. Postotni prikaz visokog ili značajnog utjecaja kvalitete života na rast poslovanja

Slika 10. Postotni prikaz visokog ili značajnog utjecaja ostalih faktora na rast poslovanja

Slika 11. Rezultati ispitivanja podrške malom i srednjem poduzetništvu u Zadru

Slika 12. Rezultati ocjenjivanja odnosa MSP-a sa sljedećim tijelima/odjelima